กรุงเทพประกันจ่อฟันกำไรหุ้นตัดขายทิ้งต้นปี
&nbsp;
10 ส.ค. 2554

โพสต์ทูเดย์ — “ชัย” เล็งไตรมาสแรกปี 2554 ขายหุ้นทิ้ง 200 ล้านบาท ฟันกำไรไว้ก่อนเข้าซื้อใหม่
นายชัย โสภณพนิช ประธานกรรมการและกรรมการผู้อำนวยการใหญ่ บริษัท กรุงเทพประกันภัย เปิดเผยว่า ในช่วงไตรมาสแรกของปี 2554 มีแผนขายหุ้นที่ถืออยู่บางส่วนออกไปประมาณ 200 ล้านบาท เพื่อทำกำไรก่อนที่จะเข้าซื้อใหม่ เพราะต้องการรักษากำไรจากการลงทุนในหุ้นให้อยู่ในระดับใกล้เคียงกับปี 2553 
อย่างไรก็ตาม ในปีนี้บริษัทไม่ได้มีการขายหุ้นออกไปเพื่อทำกำไร แต่ได้กำไรจากเงินปันผลเป็นหลัก ซึ่งมีหลายบริษัทที่ได้ลงทุนไว้เริ่มกลับมาจ่ายเงินปันผลในปีนี้ คาดว่าในปีหน้าจะได้เงินปันผลดีกว่าปีนี้ และคาดว่าผลตอบแทนจากการลงทุนตลาดหุ้นเฉลี่ยจะอยู่ประมาณ 4.5% และไม่ต้องเสียภาษี ซึ่งก็ยังได้สูงกว่าดอกเบี้ยเงินฝากที่แม้จะอยู่ในทิศทางขาขึ้น
“ปีนี้การลงทุนในตลาดหุ้นของเราดีมาก ผลตอบแทนเพิ่มขึ้น 3537% ส่งผลให้กำไรจากการลงทุนในปีนี้เพิ่มขึ้น 50% เมื่อเทียบกับปี 2552” นายชัย กล่าว
สำหรับเงินลงทุนในเดือน ก.ย.ที่ผ่านมา มีอยู่ 1.17 หมื่นล้านบาท แบ่งเป็นการลงทุนที่ให้ผลตอบแทนคงที่ 52% และผลตอบแทนไม่คงที่ 48% ซึ่งเป็นปีแรกที่บริษัทมีสัดส่วนลงทุนที่ให้ผลตอบแทนคงที่เกินกว่า 50%